open-index/open-wikipedia-markdown huggingface dataset:
Askim kapell og kirkegård

**Askim kapell** er gravkapellet ved Askim kirkegård. Et gravkapell i bindingsverk ble oppført i 1910, men ble allerede i 1920 funnet å være for lite. Dagens gravkapell ble imidlertid oppført først i 1950-årene.

Kapellet er tegnet av arkitektfirmaet Schaulund og Hansen, som vant en lukket arkitektkonkurranse med bidraget «Den kvite symra». Entreprenør ved oppførelsen var Brødrene Huse & Sønner. Kapellet ble innviet den 1.&nbsp;mars 1957, og noe senere ble et krematorium innredet og tatt i bruk. Det ble nedlagt ved årsskiftet 2006/2007. Kremasjon for Askim utføres etter dette ved Sarpsborg krematorium.

På kapellets fondvegg er en 50 kvadratmeter stor mosaikk med tittelen «Den velsignende Kristus» laget av Per Vigeland, som også har skåret ut alteret. Kapellet har glassmalerier laget av Enevold Thømt. Det har et Jørgensen-orgel fra ca. 1957. Dette ble restaurert ca. 2011.

Kapellet brukes fortsatt til begravelsesseremonier og til konserter. Det er dessuten innredet et lite kirkemuseum i sidefløyen.

I 2010 ble det meldt at Riksantikvaren vurderte å verne kapellet, uten at dette synes å ha gitt seg utslag i et konkret vernevedtak.

## Referanser


## Kilder
* 
* 

## Eksterne lenker
* [Kart over Askim kirkegård](https://darkiv.no/Allslekt/Feltkart/(Indre%20Oestfold)-Askim.jpg) (Allslekt)
Mysen kapell og gravlund

**Mysen gravlund** eller **Mysen nye kirkegård** er noen hundre meter sør for Mysen kirke. 8 mål ble innkjøpt til kirkegårdsareal i 1930, og kirkegården ble tatt i bruk i 1936. Den er senere utvidet, og det er tilrettelagt for ytterligere utvidelser. Gravlunden har felt med kistegraver, urnegraver, minnelund og muslimske graver.

Gravkapellet ble tegnet av Dan Borg og oppført av byggmester Holm Dehli i 1939. Kapellet har et rosemalt vindu formgitt av Per Vigeland, og den 21. mars 2004 ble det innviet et billedvevteppe laget av Bjørg Tveit. Det har tittelen «Seierskorset».

## Referanser


## Eksterne lenker
* Eidsberg kirkelige fellesråd: Bevaringsplan – Mysen nye kirkegård
* Eidsberg kirkelige fellesråd: Bevaringsplaner for kirkegårdene i EIdsberg kommune 2013, generell del
* Eidsberg kirkelige fellesråd: Kirkegårdene i Eidsberg, Mysen, Hærland og Trømborg menigheter
* [Kart over Mysen nye gravlund](https://darkiv.no/Allslekt/Feltkart/(Indre%20Oestfold)-Mysen%20nye.jpg) (Allslekt)
Opplandstrafikk

**Opplandstrafikk** var kollektivtransportforvalter for Oppland fylke, og ble drevet som en del av fylkesadministrasjonen. 1. januar 2020 ble det slått sammen med Hedmark Trafikk til Innlandstrafikk for å dekke det nye fylket Innlandet.

## Referanser
Mann (44)

***Mann (44)*** er et stand up-show med Bård Tufte Johansen. Forestillingen hadde premiere på Latter 5. februar 2014 til gode kritikker, og hadde over 200 forestillinger før det senere ble sendt på TV. Med bakgrunn i showet ble Tufte Johansen nominert til tre priser under Komiprisen 2014, og han vant kategorien årets stand-up-komiker. 

Showet er skrevet av Tufte Johansen med bidrag fra Tore Haukenes og Bjarte Arneson. Eirik Myhr komponerte låtene. Thomas Giertsen hadde regi. Feelgood Scene var produksjonsselskap..

## Referanser
1590 i Japan

__NOTOC__
Begivenheter i året **1590 i [[Japan]]**.

## Statsledere
* Keiser – Go-Yozei (1586-1611)

## Dødsfall
*12. oktober – Kanō Eitoku, kunstmaler (død 1543)

## Referanser
De slovakiske malmfjellene

**De slovakiske malmfjellene** (slovakisk: *Slovenské rudohorie*; ungarsk: *Gömör–Szepesi-érchegység*; tysk: *Slowakisches Erzgebirge*) er et utstrakt fjellområde i regionene Spiš og Gemer i Slovakia, samt en mindre del som strekker seg inn i det nordlige Ungarn. Fjellene hører til De indre Vest-Karpatene i fjellkjeden Karpatene.

De slovakiske malmfjellene dekker det meste av det sentrale Slovakia, og er den største fjellkjeden i landet når det gjelder areal. Fjellene grenser i nord til Lave Tatra, i vest til Slovenské stredohorie (Det slovakiske sentralhøylandet) og i sør og øst til Juhoslovenská kotlina (Den sørslovakiske depresjonen). Økonomisk har fjellene hatt stor betydning på grunn av malm og andre mineralavsetninger, men mange av gruvene er nå nedlagt.

Høyeste punkt er Stolica på  moh. Lengden øst-vest er ca. 135 km og bredden varierer fra 25 til 40 km. Arealet er om lag  km². Relieffet er for det meste platålignende, bare mot sør får landskapet karakter av et fjellandskap med større høydeforskjeller.

## Inndeling
De slovakiske malmfjellene har ingen hovedkam. Fjellene omfatter følgende landskap, som alle, bortsett fra de to karstområdene (*kras*), er tett skog:

* Veporské vrchy (Veporfjellene)
* Spišsko-gemerský kras (Spiš-Gemer Karst)
* Stolické vrchy (Stolicafjellene)
* Revúcka vrchovina (Revúcahøylandet)
* Volovské vrchy (Volovecfjellene)
* Čierna hora (De svarte fjellene)
* Rožňavská kotlina (Rožňavabekkenet)
* Slovenský kras og Nord-Borsod Karst (ungarsk *Észak-Borsodi karszt* ligger nord i Ungarn)

## Vernede områder
I De slovakiske malmfjellene finnes Muránska planina nasjonalpark, Slovenský kras nasjonalpark og Slovenský raj nasjonalpark.

## Referanser


## Eksterne lenker
*
1628 i Japan

__NOTOC__
Begivenheter i året **1628 i [[Japan]]**.
## Statsleder
* Monark: Go-Mizunoo, keiser (1611-1629)

## Fødsler
*11. juli - Tokugawa Mitsukuni, daimyō (død 1701)




## Referanser
Solli gravlund

**Solli gravlund** er anlagt på et areal innkjøpt i 1899 for å avlaste Idd kirkegård, som på den tiden var nokså full og ansett å ha vanskelige grunnforhold. På det 6 mål store gravlundsområdet står en klokkestøpul. Et bårehus ble oppført i begynnelsen av 1920-årene, men revet i 1980-årene.

## Kilder
* 

## Eksterne lenker
* [Kart over Solli gravlund](https://darkiv.no/Allslekt/Feltkart/(Halden)-Solli.jpg) (Allslekt)
Astrid Bugge

**Astrid Bugge** (født Schjoldager 7. februar 1902 i Kristiania, død 16. august 1988) var en norsk konservator og forfatter.

## Familie
Bugge var datter av overrettssakfører Harald Romolo Cesare Schjoldager og Ragna Jørgensen. Hun ble 9. februar 1929 gift med kunsthistoriker og professor Anders Ragnar Bugge (1889-1955).

## Liv og virke
Etter Examen Artium i 1921 tok Bugge i 1927 magistergrad i kunsthistorie, med oppgaven *Bokbind og bokbindere i Norge*. Den ble samme år utgitt som bok under tittelen *Bokbind og bokbindere i Norge inntil 1850*. I årene 1924-1928 var hun volontør ved Kunstindustrimuseet i Oslo. Hun gjennomførte studiereiser til de fleste land i Europa, blant annet i Italia i 1922-23.

I perioden 1926-1929 var hun konservator og amanuensis samme sted. I 1946-1952 foreleste hun i kunst og kulturhistorie ved Statens Kvinnelige Industriskole, hvor hun dessuten underviste i italiensk. Hun ble i 1952 konservator og i 1954 førstekonservator ved Norsk Folkemuseum.

Bugge skrev en lang rekke artikler i fagtidsskrifter samt i Kunstindustrimuseets kataloger og årbøker. Hun skrev dessuten flere bøker knyttet til sitt fagfelt. Flere av hennes artikler ble også utgitt som særtrykk.

## Bibliografi
* 1927: *Bokbind og bokbindere i Norge inntil 1850*
* 1934: *Det Knudtzonske fideikommissølv* (sammen med Hroar Olsen)
* 1950: *Statens kvinnelige industriskole* (i redaksjon sammen med Helen Engelstad og Valborg Kvaal)
* 1958: *Bydamer i «Touristindedragt»* (Særtrykk av *By og Bygd*, bind 12, 1958.
* 1961: *Touristinder og andre sportspiker*
* 1968: *Damaskveving på bondegården – dekketøy fra Gudbrandsdalen i den ekenmarkske vevemetode* (utvidet utgave utgitt i 1981)
* 1984: *Reformdrakten i Norge – trekk av en historie om kropp, klær og kvinnesak*

## Referanser


## Kilder
*
*
*
*

## Eksterne lenker
* Minneside basert på bilder og gravminnedata for Astrid Bugge, (07.februar 1902 - 16.august 1988), Slekt og Data Gravminnebasen, besøkt 19/1 2020
Steve Urkel

***Steve Urkel*** (engelsk originaltittel: ***Family Matters***) er en amerikansk komiserie som gikk fra 1989 til 1998. Den gikk på NBC og ble sendt mellom 22. september 1989 og 9. mai 1997 på ABC og til 17. juli 1998 på CBS. Totalt ble det vist 215 episoder av serien, som gjør det til den nest lengste komedien med en afrikansk-amerikansk familie i hovedrollen det er kun «The Jeffersons» som slår den. Hver episode var ca. 25 minutter lang.

Historien følger Winslow-familien som blir nødt til å håndtere forskjellige uhell og uforutsette hendelser, men flere av disse episodene blir forårsaket av deres irriterende nabo: Steve Urkel.

## Skuespillere
* Reginald VelJohnson som Carl Winslow
* Kellie Shanygne Williams som Laura Winslow
* Darius McCrary som Eddie Winslow
* Jaleel White som Steve Urkel
* Jo Marie Payton som Harriette Winslow
* Rosetta LeNoire som Estelle Winslow
* Bryton James som Richie Crawford
* Shawn Harrison som Waldo Geraldo Faldo
* Jaimee Foxworth som Judy Winslow
* Telma Hopkins som Rachel Crawford
* Cherie Johnson som Maxine Johnson
* Michelle Thomas som  Myra Monkhouse
* Joseph Wright som Richie Crawford
* Barry Jenner som løytnant Lieu Murtaugh
* Tammy Townsend som Greta McClure
* Shavar Ross som Weasel
* Judyann Elder som Harriette Winslow
* Juan Pope som Curtis
* Marlon Young som Willie
* Randy Josselyn som Rodney Beckett
* Dick O'Neill som kommisær Geiss
* Patrick J. Dancy som Ted
* Mari Morrow som Oneisha
* Venus DeMilo Thomas som K. C.
* Ebonie Smith som Penny Peyser
* Annie Gagen som en servitør
* Ron Orbach som Nick Neidermeyer
* Bumper Robinson som Daniel Wallace
* Susan Krebs som Ms. Steuben
* Garcelle Beauvais som Garcelle
* Arnold Johnson som Fletcher Thomas
* Michael Chambers som Urkelbot

## Referanser


## Eksterne lenker
*
Jan-Børre Dybwad

**Jan-Børre Dybwad** (født 28. januar 1971) er en norsk tidligere fotballspiller.

Jan-Børre Dybwad startet fotballkarrieren i . Som 17-åring reiste han til Brasil for å trene med Ituano Futebol Clube med mål om å bli profesjonell fotballspiller. I årene fra høsten 1988 til årsskiftet 1992/93 hadde Dybwad tre opphold i klubben, men endte ikke opp med kontrakt.

Dybwad debuterte for  2. mai 1993 da han spilte første omgang i et ettmålstap mot den regjerende seriemesteren  i sesongens første serierunde. Påfølgende serierunde ble han i sin andre, og siste, kamp for Lyn utvist for å ha handset i straffefeltet i et tomålstap mot . Få dager senere sendte Lyn-trener Bjarne Rønning ham sammen med lagkameratene Anders Michelsen og Thomas Østvold ut av A-stallen og ned på rekruttlaget. I juni 1993 gikk Jan-Børre Dybwad på lån til  i første divisjon. I sine to kamper for Lyn spilte Dybwad på høyre-back.

Etter endt fotballkarriere har Jan-Børre Dybwad slått seg opp i utelivsbransjen på hjemstedet Narvik og hatt en lederrolle i gamleklubben .

## Referanser


## Eksterne lenker
*
Skottlands parlamentsbygning

**Skottlands parlamentsbygning** er setet for Skottlands parlament, beliggende i Holyrood i Edinburgh. Bygningen ble påbegynt i juni 1999 og parlamentsmedlemmene holdt sin første debatt i den nye bygningen 7. september 2004. Den høytidelige åpningen av dronning Elisabeth II fant sted 9. oktober 2004. Enric Miralles, den spanske arkitekten som tegnet bygningen, døde før ferdigstillelsen.

## Referanser


## Eksterne lenker

* Om parlamentsbygningen , nettstedet til Det skotske parlament
* Parliamentsbygningen på nettstedet til RCAHMS Canmore
Katerina Sakellaropoulou

**Katerina Sakellaropoulou** (gresk: ; født 1956) er en gresk jurist og dommer som var Hellas’ president fra 2020 til 2025. Hun var første kvinnelige justitiarius i statsrådet, den høyeste domstolen i forvaltningssaker, og landets første kvinnelige president.

## Liv og virke
Sakellaropoulou studerte juss og fullførte studiene ved Universitetet i Athen i 1978. Hun har også studert i Frankrike, der hun konsentrerte seg om forfatnings- og forvaltningsrett ved Université Panthéon-Assas.

I 1982 ble hun dommer i statsrådet, den høyeste domstolen i forvaltningssaker. Etter å ha steget i gradene i denne domstolen, ble hun i oktober 2018 domstolens justitiarius. Sakellaropoulou var første kvinne i dette embetet.

Sakellaropoulou støtter borgerrettigheter og er opptatt av miljøsaker og minoritetsrettigheter. Sakellaropoulou underviste fra 2004 til 2014 i miljørett ved den greske dommerskolen og har vært leder for den greske foreningen for miljørett.

I januar 2020 ble hun nominert til vervet som Hellas’ president av statsminister Kyriakos Mitsotakis fra det konservative partiet Nytt demokrati. Opposisjonspartiene SYRIZA og Kinima Allagis støttet nominasjonen. Parlamentet valgte henne til president 22. januar 2020 med 261 av 300 stemmer. Hun ble innsatt i presidentembetet 13. mars 2020 og ble landets første kvinnelige president. Sakellaropoulou overtok etter Prokopis Pavlopoulos. Hun ble etterfulgt som president av Konstantinos Tasoulas 13. mars 2025.

## Referanser
Lord of Parliament

**Lord of Parlament** var den laveste form av høyadelig rang som hadde rett og plikt at delta i det skotske parlament før unionen med England i 1707. I dag er det en laveste rang i den skotske høyadel med stilling under en viscount. En parlamentslord sies å ha et *Lordship of Parliament.* 

En parlamentslord i Skottland motsvarer en engelsk baron, mens en baron i Skottland var en føydal grunneier. Siden 2004 er baron i Skottland en adelstittel som i seg selv er immateriell eiendom uten tilknytning til et bestemt grunneierskap. Som sådan kan den kjøpes og selges fritt.

## Referanser
Inger Marie Sperre

**Inger Marie Sperre** (født 1971 i Ålesund) er en norsk organisasjons- og næringslivleder. Hun er daglig leder i familieselskapet Brødrene Sperre i Ålesund. Bedriften driver produksjon, salg og eksport av hvitfisk, klippfisk og pelagisk fisk. 

Sperre er nestleder i Sjømat Norge (Landsforening for sjømat i NHO). Hun ble valgt inn i styret i 2011 og var styreleder i perioden 2015 - 2021. Hun ble på Generalforsamlingen i Sjømat Norge 2021 valgt som nestleder og leder av Bransjegruppe industri. Hun var visepresident i NHO fra 2017 til 2021. Hun har hatt en rekke tillitsverv i næringslivet. Blant annet styremedlem i GIEK Kredittforsikring og Rem Offshore. 

Hun er utdannet jurist ved Universitetet i Bergen og har tidligere vært dommerfullmektig, politiadvokat og privatpraktiserende jurist. 

Sperre har representert Høyre i 8 år i Ålesund kommunestyre.

## Referanser
Byfergene

**Byfergene** er totalt fem ruter med små passasjerferger og en viktig del av kollektivtilbudet mellom ulike deler av Fredrikstad. Det er gratis å reise med fergene. I 2019 hadde Byfergene nær 1,5 millioner passasjerer.


Fredrikstad FerryacrossGlomma01.JPG|Byfergen «Go'Vakker Randi» ved kai
City ferry Fredrikstad, Norway 01.jpg|Byfergen sett fra Gamlebyen, mot Cicignon
City ferry Fredrikstad, Norway 03.jpg|Kart over rutene for Byfergen
City ferry Fredrikstad, Norway 04.jpg|En av fergene legger til i sentrum


## Se også

* Sellebakk/Lislebyfergen

## Referanser


## Eksterne lenker

* «Informasjon om byfergene»
Nina Mevold

**Nina Mevold** (født 1967) er norsk helseleder.
Fra 2018 til 2026 var hun direktør ved Sørlandet sykehus.

## Utdanning og arbeid
Etter studier i administrasjon og organisasjonsvitenskap ble hun cand.polit. fra Universitetet i Bergen i 1994.

Mevold tiltrådte som administrerende direktør ved Sørlandet sykehus HF den 1. oktober 2018. Hun kom da fra stillingen som kommunaldirektør, Byrådsavdeling for helse og omsorg i Bergen kommune, en stilling hun hadde fra 2013. Før det var hun fakultetsdirektør ved Det medisinske fakultet og fra Det psykologiske fakultet, begge ved Universitetet i Bergen.

Hun ledet etableringen av Kommunenes strategiske forskningsorgan 2017–2019. Hun ble tildelt prisen som Årets helseleder 2018, utdelt av Norsk sykehus- og helsetjenesteforening. 

Høsten 2024 deltok Mevold på Forsvarets sjefskurs ved Forsvarets høgskole. 

## Verv
Mevold har og har hatt roller i flere styrer, råd og utvalg, bl.a. Rådsmedlem HO21-rådet (2015–2017) og Det nasjonale e-helsestyret (2016–2018), styrets nestleder Sykehuspartner HF (2018–) og styremedlem ved Det medisinske fakultet ved Universitetet i Bergen (2017–2021). Fra 1. juli 2021 er hun styremedlem i Transparency International Norge. Hun ble i 2023 varamedlem styret Universitetet i Agder (UiA) og er fra 2025 jurymedlem i kåringen av Fremtidens ledere.

## Referanser


## Eksterne lenker
* 
*
Koordinatbord

**Koordinatbord** er et bord som presist kan flyttes i horisontalplanet. Et arbeidsstykke monteres vanligvis på koordinatbordet. Koordinatbord brukes for eksempel i fresemaskiner, 3D-skrivere, mikroskop, eller for å gi horisontal bevegelse for automatiserte maskiner, som for eksempel monteringsroboter i produksjonsanlegg. Robotarmer og andre automatisere prosesser har ofte en begrenset bevegelsesfrihet med fastmontert base, og et koordinatbord kan dermed øke bevegelsefriheten til systemet ved å flytte arbeidsstykket i horisontalplanet.

Koordinatbord er laget for å gi høy posisjonsnøyaktighet langs flere akser. De kan styres manuelt ved hjelp av sveiver og/eller være motoriserte, da gjerne med linære motorer. Bordet beveger seg vanligvis på kulelagre.

## Bruksområder
Koordinatbord benyttes i industrier som farmasøytisk industri, produksjon av halvledere, generell automasjon innen maskinering og fabrikkanlegg forøvrig til for eksempel materialhåndtering og måling.

## Oppbygning
Koordinatbord har en flat overflate montert oppå enten kulelagre eller rullelagre med flere linære baser sammensatt av «forcers» og «platens». Forceren glir over glassplaten på et friksjonsløst luftlager og kan bevege seg over platen i en kontinuerlig lineær bevegelse. For å få flere akser blir ofte disse linære basene satt oppå hverandre, for eksempel bestpr et horisontalt XY-koordinatbord av to linære baser stablet oppå hverandre. X-aksen plasseres da gjerne nederst og festes til basen, mens Y-aksen plasseres mellom X-aksen og bordet på toppen. Justerbare «gibs» kan festes på begge akser. Denne typen koordinatbord brukes ofte for industrielle roboter, og kalles da ofte for «posisjoneringsbord». Typiske materialer brukt for å konstruere koordinatbord er rustfritt stål og støpejern, samt bronse for lagrene og aluminium for rammene.

## Ulike typer koordinatbord
De største tekniske forskjellene mellom ulike koordinatbort er oppbygningen av «ways» og «drive»-mekanismen. «Ways»-mekanismen bestemmer lastkapasitet, hastighet i en rett linje, presisjon på en rett linjer og stivhet eller holdbarhet, mens «drive»-mekanismen bestemmer hvor jevne bevegelsene er samt hastighet.

Generelt anses koordinatbord å ha høy presisjon og kreve lite vedlikehold, samt har høy brukervennlighet. Imidlertid hender det at kulelagrene slites og må byttes ut regelmessig dersom vektbelastningen fra arbeidsstykkene er høy.

## Galleri

CNC-Kreuztisch.jpg|Koordinatbord til en CNC-fres.
Kreuztisch.jpg|Presisjons-koordinatbord til mikroskop.


## Se også
* Trapesgjenger
* Ord og uttrykk i maskinering

## Referanser
Daníel Leó Grétarsson

**Daniel Leo Gretarsson Schmidt** (født 2. oktober 1995) er en islandsk fotballspiller som spiller for den polske klubben Śląsk Wrocław.

## Referanser


## Eksterne lenker
*
Maskinering

**Maskinering** er flere typer prosesser hvor det på en kontrollert måte stegvis kuttes biter av et råstoff for å oppnå et produkt med ønsket form. Slike prosesser med fjerning av materiale kalles **subtraktive produksjonsprosesser** og står i kontrast til additiv produksjon hvor materiale legges til på en kontrollert måte. Hva som legges i «kontrollert» er kan variere, men innebærer nesten alltid bruk av maskindrevet verktøy, noen ganger også inkludert håndholdt verktøy.

Maskinering er ikke begrenset til produksjon av metallprodukter, men kan brukes om produksjon med materialer som tre, plast, keramikk, og kompositter. En person som har spesialisert seg innen maskinering kalles en maskinist. I dag utføres mye av maskinering med datastyrte maskiner (CNC), særlig til masseproduksjon. For eksempel kan datastyring brukes på freser, dreiebenker samt andre typer maskiner.

## Bearbeidingsmetode
Noen ulike bearbeidingsmetoder, sortert eter overflateruhet ved normal bearbeiding (fra grov til fin), er:
* Sandstøping
* Smiing
* Senkesmiing
* Filing
* Høvling eller planing
* Dreiing
* Boring
* Fresing
* Skraping
* Rømming eller brotsjing
* Sliping
* Honing
* Lepping
* Polering

## Galleri

Fil:US_Navy_081008-N-9610C-039_Hull_Technician_3rd_Class_Robert_Paasch,_from_Parkdale,_Ore.,_makes_a_shipboard_manhole_cover_in_the_engineering_department_machine_shop_aboard_the_Nimitz-class_aircraft_carrier_USS_John_C._Stennis_(C.jpg|Konstuksjon av et mannhull på hangarskipet USS ''John C. Stennis''.
B1_machining.jpg|En operatør som styrer produksjonen av flydeler på CNC-maskin.


## Se også
* Fres
* Dreiebenk

## Referanser
Kvesthus

**Kvesthus** var opprinnelig et hospital for sårede marinesoldater; senere ble det også brukt som *lemmestiftelse*, det vil si et hjem for gamle, syke og fattige.

Det er dokumentert at det i 1618 ble opprettet et båtsmennenes sykehus, rimeligvis ved den nåværende Holmens Kirke, at det i 1628 ble flyttet til Gothersgade og derfra i 1658 til *Sejlhuset* på Bremerholm (ved det Kongelige Teater), hvoretter det ble kalt *Kvæsthuset*, som senere ble delt i et sjøkvesthus og et landkvesthus eller *Krigshospitalets Ladegård*, fordi det ble innrettet på Københavns Ladegård.

Opprinnelig skulle Kvæsthuset kun anvendes som sykehus, mens de invalide ble anbrakt i de alminnelige lemmestiftelsene, men etter krigene ble det stiftelser med enkelte sykestuer, og slike ble oprettet også i det 18. århundre ved andre lemmestiftelser, for eksempel Vartov. I Norge ble det opprettet et kvesthus i 1679, men dets historie er så godt som ukjent.

## Referanser


## Kilder
Litteraturåret 2020

## Nye bøker

### Sakprosa
* Harald Stanghelle *Kongen forteller*, Kagge
* Eyvind Hellstrøm *Hellstrøms hemmeligheter : mat med kjærlighet*, Kagge
* Terje Tvedt *Verdenshistorie : med fortiden som speil* J.M. Stenersen 
* Victor Sotberg *Bare Victor*, Gyldendal
* Eirik Johan Kristoffersen *Jegerånden : å lede i fred, krise og krig*, Gyldendal
* Mads Andre Hansen *Min instastory : den usedvanlig korte reisen fra middelmådig, tone*, Kagge
* Bjarte Arneson *Bård og Atles gode råd om absolutt alt*
* Berit Nordstrand *Omstart 30 : en 30 dagers anti-inflammatorisk kostholdsplan med mat som medisin*, Gyldendal
* Sophie Elise Isachsen *Ting jeg har lært*, Strawberry Publishing
* Erika Fatland *Høyt : en reise i Himalaya*, Kagge 
* Ingrid Bergtun *Sy med Ingrid og Ingrid*, Kagge 
* Dag O. Hessen *Verden på vippepunktet : hvor ille kan det bli?*, Res publica
* Joachim Førsund *Kohts bok*, Gyldendal

## Prisutdelinger
* Amalie Skram-prisen: Brit Bildøen
* Aschehougprisen: *Ingen utdeling.*
* Bjørnsonstipendet: Ingvild Schade
* Bokhandelens forfatterstipend: Mads Rage
* Bokkunstprisen: Vivian Zahl Olsen
* Brageprisen
** Thomas Horne for *Den store klimaguiden* (Åpen klasse)
** Beate Grimsrud for *Jeg foreslår at vi våkner* (Skjønnlitteratur)
** Jenny Jordahl for *Hva skjedde egentlig med deg?* (Barne- og ungdomsbøker)
** Dag O. Hessen for *Verden på vippepunktet* (Sakprosa)
** Dag O. Hessen (Hedersprisen)
* Klaus Rifbjergs Debutantpris: Molly Balsby
* Nordisk råds litteraturpris: Monika Fagerholm
* Rungstedlundprisen: Puk Damsgård
* Sult-prisen: Morten Langeland
*Nobelprisen i litteratur: Louise Glück

## Bestselgende bøker i norske bokhandlere
Bøkene med salgstall i 2020 i følge Bokhandlerforeningens salgsstatistikk.
 

## Hendelser
## Dødsfall

## Bildegalleri

Mary_Higgins_Clark_at_the_Mazza_Museum.jpg|Mary Higgins Clark(1927–2020)
PO_Enquist.jpg|Per Olov Enquist(1934–2020)
Maj_Sjöwall_01.jpg|Maj Sjöwall(1935–2020)
Tor_Obrestad.jpg|Tor Obrestad(1938–2020)
Imaginales_2016_-_Mike_Resnick_3.jpg|Mike Resnick(1942–2020)
Carlos_Ruiz_Zafón_-_002.jpg|Carlos Ruiz Zafón(1964–2020)
Elizabeth_Wurtzel_BBF_2010_Shankbone.jpg|Elizabeth Wurtzel(1967–2020)
201510_Yahya_Hassan.jpg|Yahya Hassan(1995–2020)


## Referanser
Luftport

En **luftport**, noen ganger kalt **luftgardin**, er en enhet som brukes for å hindre at luft eller forurensninger skal bevege seg fra en åpen plass til en annen. Den mest vanlige varianten består av en vifte montert over en dør som blåser nedover, og brukes for eksempel ved inngangen til en bygning eller mellom to områder med forskjellige temperaturer.
Olav P. Årland

**Olav P. Årland** (født 1932, død 23. mars 2019) var skipper og KrF-politiker.

Han var fra Stolmen, og jobbet som skipper og seinere lærer ved fiskerfagskole i Austevoll fra 1986 til 1996.

Årland var varaordfører i Austevoll, til ordfører Inge Bjarne Storebø døde i 2001 og Årland rykket opp. Han satt som ordfører til 2003.

## Kilder
*«Minneord: Olav P. Årland » av Hallvard Møgster, *Marsteinen* 11. april 2019
Portugals herrelandslag i håndball

**Portugals herrelandslag i håndball** er det mannlige landslaget i håndball for Portugal. Det representerer landet i internasjonale håndballturneringer og reguleres av Portugals håndballforbund. Landslaget har deltatt i internasjonale turneringer siden midten av 1990-tallet.

## Resultater i internasjonale turneringer

### Verdensmesterskap

### Europamesterskap

## Se også
* Portugals kvinnelandslag i håndball

## Eksterne lenker
* Federação de Andebol de Portugal (Portugals håndballforbund)
* IHFs nettsted
Mori

**Mori** kan vise til:

*Mori (Changji), et autonomt fylke i det autonome prefektur Changji i den autonome region Xinjiang i Folkerepublikken Kina
*Mori (Italia), en kommune i provinsen Trento, Italia
* Bárbara Mori, en meksikansk-uruguayansk skuespiller, modell og forfatter
* Fabrizio Mori, en tidligere italiensk friidrettsutøver
* Manuele Mori, en profesjonell italiensk landeveissyklist
Trygve Mikal Viga

**Trygve Mikal Viga** (født 8. september 1937, død 5. januar 2020) var rektor og Sp-politiker.

Viga var fra Hjelmeland. Han var rektor ved Sandeid handelsskule i Sandeid fra 1969 og seinere rektor ved Ølen vidaregåande skule til 1989.

Han ble valgt som ordfører i Vindafjord kommune i 1975, gjenvalgt i 1979 og 1983. De to siste årene, i 1986 og 1987, var han ute av Senterpartiet og satt som uavhengig representant.

Etter rektorperioden i Ølen flyttet han til Sandnes, hvor han døde 82 år gammel.

## Referanser


## Kilder
*«Trygve Mikal Viga er død» av Arne Frøkedal, *Grannar* 9. januar 2020 s. 17.
Idrettsklubben Start i 2020

### Tabell

### Seriekamper

## Cupkamper
*Utdypende artikkel: [[Norgesmesterskapet i fotball for menn 2020|Norgesmesterskapet 2020]]*

På grunn av Koronapandemien besluttet man å avlyse Norgesmesterkapet (cupen) i 2020.

## Start 2
Start 2 spiller i 2020 i 3. divisjon (nivå 4).

## Treningskamper

## Treningsleirer
**[[Marbella]], [[Spania]] - Planlagt 5. - 19. mars, avbrutt - hjemreise 15. mars** 

Treningsoppholdet startet planmessig 5. mars. Det var planlagt treningskamper mot Grorud (10.03), Brann (14.03) og Sogndal (18.03). Kampen mot Grorud ble spilt og endte med 2-0 seier for Start. Tirsdag 12. mars 2020 vedtok Helsedirektoratet i Norge at på grunn av Koronaviruspandemien, alle barnehager og skoler, sammen med at blant annet idrettsarrangementer, kulturarrangementer og treningssentre i Norge stenges for å begrense smitte.
 Samme dag stoppet Start all aktivitet på Sør Arena, alle treninger og turneringer ble avlyst og de ansatte ble bedt om å holde seg hjemme. I Spania ble på samme tid liknende tiltak satt i verk. Folk ble beordret til å holde seg inne og fikk bare lov til å gå ut for å handle livsviktige varer (mat, medisiner o.l.). Start prøvde nå å få laget hjem og klarte på søndag 15. mars, etter flere forsinkelser, å få dem på et fly til Kjevik. Etter hjemkomsten måtte laget i to ukers karantene.  Regjeringens Korona-tiltak stoppet all sportlige aktiviteter i hele landet i flere uker framover.

## Referanser


## Kilder
Ville-Valtteri Karvinen

**Ville-Valtteri Karvinen** (født 4. mai 2002) er en finsk skiskytter, som representerer klubben Kontiolahden Urheilijat.

## Idrettskarriere
Han representerte Finland under Vinter-OL for ungdom 2020. Der kom han på 35.-plass på normaldistansen, med seks bom på de fire skytingene. Oleg Domitsjek fra Russland vant denne øvelsen. På sprinten kom han på 62.-plass. Han deltok også i miksstafett, der Finland kom på 12.-plass.

## Referanser


## Eksterne lenker
* 
*  Profil hos Vinter-OL for ungdom 2020
Petr Hák

**Petr Hák** (født 30. mai 2003) er en tsjekkisk skiskytter som representerer klubben KB Jilemnice.

Han vant skiskyttersprinten under Vinter-EYOF 2022. 

## Idrettskarriere
Hák representerte Tsjekkia under Vinter-OL for ungdom 2020. Der kom han på 53.-plass på normaldistansen, med seks bom på de fire skytingene. Oleg Domitsjek fra Russland vant denne øvelsen. På sprinten kom han på 35.-plass.

Han deltok i ungdomsklassen under Junior-VM i skiskyting 2022, og ble der nummer 16 på sprinten, nummer 13 på jaktstarten og nummer 25 på normaldistansen. Tsjekkia kom her på åttendeplass på stafetten. I mars 2022 deltok han i skiskyting under Vinter-EYOF 2022, og han vant der sprinten, foran Mattia Piller Hoffer og Lou Thiévent. I tillegg fikk han sølv på miksstafetten. På normaldistansen kom han på 31.-plass.

## Referanser


## Eksterne lenker
* 
*  Profil hos Vinter-OL for ungdom 2020
Anne Meinstrup

**Anne Meinstrup** eller **Anne Meinstorf** (født ca. 1475, død 20. januar 1535) var en politisk aktiv adelsdame, overhoffmesterinne og lensmann. 

Anne Meinstrup vokste opp på Sjælland som datter av riksråd og landsdommer Henrik Meinstrup (d. 1496) og Margrethe Christiansdatter Daa (d. 1497). Foruten å skrive, lærte hun å føre regnskaper og drive gods og fikk et godt kjennskap til jus. 

## Giftemål
I 1491 giftet hun seg med Holger Eriksen Rosenkrantz til Boller (d. 1496). Etter hans død giftet hun seg igjen i 1497 med Jørgen Ahlefeldt til Søgaard (d. 1500). Da han døde stod hun alene midt i 20-årene med en barneflokk, men giftet seg ikke igjen. Senest i 1507 ble hun lensmann da hun overtok Højstrup på Stevns som pantelen mot å låne kong Hans penger. 

## Hoffdame
I 1503 var hun blitt gjort til hoffdame for kong Hans'dronning Christine, senere for Christian IIs dronning Elisabeth. Hun kritiserte kongens forhold til Dyveke, og forlot landet etter Dyvekes død og Torben Oxes fall. Etter at kong Christian II var gått i eksil, vendte hun tilbake hvor hun omkring 1526 ble overhoffmesterinne for Sophie av Pommern (gift med kong Frederik I). 

## Grevens feide
Under Grevefeiden 1534–36 var hun alliert med Christoffer av Oldenburg, som takket for støtten ved å tildele henne Højstrup og Sæbygård i Løve Herred (1534). Hennes sønn Holger Holgersen Rosenkrantz (d. 1534) var på den andre siden av feiden og tok parti for den senere kong Christian III. 

Meinstorp innfandt seg på Ringsted landsting hvor greven hadde samlet adel, borgere og bønder. Her talte hun i uforsiktige ord til Christian IIs tilhengere, hvoretter hun ble overfaldt av gruppe københavnere og hugget ned. Barnebarna Sophie og Anne Glob som var med henne, ble med nød og neppe reddet opp i Ringsted kirketårn. 

Meinstrup var en aktet kvinne i samtiden, og folk var opprørt over mordet. Ved Københavns overgivelse i 1563 ble Meinstrups mordere ekskludert fra amnestiet og henrettet.

Meinstrup ble først begravet i Ringsted, senere ble liket flyttet til Hornslet kirke i Jylland, hvor hun ses avbildet på likstenen.

## Referanser
Sikkemaskin

En **sikkemaskin** eller **sikkevalser** er et verktøy som lager *sikker* – det vil si linjer eller render – i en tynn metallplate. Dette kan være ønskelig av ulike grunner, for eksempel for å gjøre platen mer robust og holdbar. Sikkemaskiner kan for eksempel lette arbeidet for kobber- og blikkenslagere.

## Se også
* Platearbeider

## Referanser


## Litteratur
*
Kento Momota

**Kento Momota** (桃田 賢斗, *Momota Kento*; født 1. september 1994 i Mino, Kagawa) er en japansk badmintonspiller.

Han er kjent for sine eksplosive bevegelser på banen og sin uforutsigbare spillestil, og har vunnet flere store badminton turneringer, inkludert to BWF verdensmesterskap titler, to Badminton Asia mesterskap titler, og en 2019 All England Open tittel.

Under Sommer-OL 2020 i Tokyo ble han utslått i gruppespillet.

## Referanser


## Eksterne lenker
* 
*
Theodora Hagerup Bull

**Theodora Hagerup Bull** (1855–1924) var en norsk forfatter.

## Familie
Theodora Hagerup Bull var datter av cand.jur. og skipsreder Edward Kraft og Agnes Jacobine Andorsen. Hun ble i 1880 gift med jurist og senere stortingsrepresentant, finansminister og justisminister Edvard Hagerup Bull. Hun var mor til skuespiller og sanger Agnes Hagerup Bull (1885-1950) og bankmann, musikkjournalist og komponist Sverre Hagerup Bull (1892-1976), og farmor til komponisten Edvard Hagerup Bull (1922–2012).

## Liv og virke
Theodora Hagerup Bull hadde i 13-årsalderen ett opphold i Skottland. Detetter tok hun privatundervisning i tysk, pianomusikk og sang. Senere holdt hun skole for sine egne barn, og ga i flere år undervisning i pianospill og sang. Bull var blant de kvinnelige lagrettemenn som i 1905 ble valgt fra Vestre Aker. Hun var medlem av Akers Vergeraad og formann i Slemdals private Hjælpeforening. Dessuten var hun medlem av bestyrelsen i Røde Kors Sykepleierskehjem.

Som forfatter skrev hun to bøker, *Et Pikebarn* (1900) og *Samvær mellem Mennesker* (1911), i tillegg til at hun i en årrekke var medarbeider i tidsskriftet *[[Urd (ukeblad)|Urd]]*.

## Bibliografi
* 1900: *Et Pikebarn*, Kristiania Aktieforlag
* 1911: *Samvær mellem Mennesker*, Gyldendal

## Referanser


## Kilder
*
*
Phaenocerus

***Phaenocerus*** er en slekt av biller som ligner smellere (Elateridae). 

## Utbredelse
Arten er utbredt i Australia (Tasmania).
## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Eucneminae Eschscholtz, 1829
****** Stammen Phaenocerini Muona, 1993
******* Slekten ***Phaenocerus*** Bonvouloir, 1871
******** *[[Phaenocerus subclavatus]]* Bonvouloir, 1871 - Tasmania

## Litteratur

## Eksterne lenker
* Atlas of Living Australia - *Phaenocerus* https://bie.ala.org.au/species/urn:lsid:biodiversity.org.au:afd.taxon:bef80b7a-7540-484f-b2ad-76112b1807b7#overview
*
Tsjekkia under Vinter-OL for ungdom 2020

**Tsjekkia** deltok med 74 utøvere under Vinter-OL for ungdom 2020. 

## Medaljevinnere
Deltakere fra Tsjekkia vant tre medaljer der de representerte Tsjekkia, og tre medaljer der de representerte kombinasjonslag. Medaljer vunnet under kombinasjonslag teller ikke i landets medaljetall.

## Referanser
Deltometopus

***Deltometopus*** er en slekt av biller som ligner smellere (Elateridae). 

## Utseende
Små (3-5,5 millimeter), avlange, blanke, mørke råtevedbiller. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, kamformede. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet, med tydelige lengdestriper. **Beina** er temmelig korte.

## Levevis
Artene har larver som utvikler seg i død ved, denne slekten kan finnes på mange ulike treslag i ulike skogstyper Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene.

## Utbredelse
Slekten er utbredt i Amerika, de fleste av artene i den neotropiske økosonen, men to arter forekommer i Nord-Amerika.

## Systematisk inndeling
Listen er ufullstendig.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Macraulacinae Fleutiaux, 1922
****** Stammen Macraulacini Fleutiaux, 1922
******* Slekten ***Deltometopus*** Bonvouloir, 1871
******** *[[Deltometopus alacer]]* Bonvouloir, 1871
******** *[[Deltometopus amoenicornis]]* (Say, 1839)
******** *[[Deltometopus barnowskii]]* Muona, 2000
******** *[[Deltometopus constrictus]]* Bonvouloir, 1871
******** *[[Deltometopus fallax]]* Bonvouloir, 1871
******** *[[Deltometopus foveolatus]]* (Guérin-Méneville, 1843)
******** *[[Deltometopus fulvicornis]]* (Guérin-Méneville, 1843)
******** *[[Deltometopus fuscipes]]* Bonvouloir, 1871
******** *[[Deltometopus indocilis]]* Bonvouloir, 1871
******** *[[Deltometopus similis]]* Bonvouloir, 1871
******** *[[Deltometopus stalii]]* Bonvouloir, 1871

## Referanser


## Eksterne lenker
* bugguide.net - bildedatabase over nordamerikanske insekter. besøkt 20.1. 2020
*
Norderhov (tettsted)

**Norderhov** er et tettsted i bygda Norderhov i Ringerike kommune i Buskerud fylke. Tettstedet, slik det er definert av Statistisk sentralbyrå, har  innbyggere per 1. januar , og ligger omtrent fem kilometer sør for Hønefoss sentrum. Gile i Hole er også del av tettstedet. Ringåsen og området rundt Norderhov kirke utgjør tettstedet Norderhov.

## Referanser
Lars O. Setran

**Lars Olsen Setran** (1899–1976) var en norsk småbruker og kommunepolitiker. Fra 1941 til 1944 var han oppnevnt av okkupasjonsmyndighetene til ordfører i Hegra herred.

Han ble født på Nordre Øfsti i Stjørdal sogn som sønn av gårdbruker Ole Olsen Kartum og hustru Randi Larsdatter Sætran. Faren døde året etter, og moren giftet seg senere på nytt. Som gutt ble han satt i pleie hos sin barnløse morbror Peder Larsen Sætran på Østre Sætran i Skjelstadmark. I 1936 kjøpte han småbruket Solstad i Hegra. Han var gift og hadde barn.

Lars O. Setran var venstremann i ungdomsårene, men ble innvalgt i Hegra herredsstyre på Arbeiderpartiets liste for periodene 1932–1934 og 1938–1940, i den siste perioden også som medlem av formannskapet. I 1936 ble han valgt til formann i Hegra arbeiderparti.

Setran var en kontroversiell person med mange angrep på meningsmotstandere. «Mange av angrepene ble offentliggjort i lokalavisene, og antok ikke sjelden karakter av personforfølgelse med klare injurierende trekk.» Det var en utbredt oppfatning i bygdesamfunnet at Setran var en politisk opportunist.

Høsten 1941 meldte han seg inn i NS, og ble oppnevnt av okkupasjonsmyndighetene til ordfører i herredet. Setran var også gruppeleder i Hegra lag av NS. I august 1944 ble Setran erstattet som ordfører med Anders Ingstad, men årsaken til skiftet er ukjent.  I landssvikoppgjøret ble Setran dømt i Stjør- og Verdal herredsrett til å betale bøter og erstatning, ett års fengsel og ti års tap av statsborgerlige rettigheter.

Han døde i 1976 og ble gravlagt på Moholt kirkegård i Trondheim.

## Referanser
Sept

En **sept** er i Skottland en slektsgruppe som følger en annen klans høvding eller har et annet etternavn en klanens eget. Ordet ble først nevnt i 1510-årene og er sannsynligvis en variant av ordet sekt.

Septen er en del av høvdingens større klan. En sept kan følge en annen høvding hvis to slekter ble knyttet sammen gjennom ekteskap. Når en slekt bodde i landet til en mektig laird ville de følge ham enten de var i slekt eller ikke. Bond of manrent ble noen ganger brukt til å binde mindre høvdinger og hans tilhengere til mektigere høvdinger. Avtaler om manrent og vennskap bandt ikke-beslektete slektsgrupper sammen i et bredere klanskap med gjensidige militære, politiske og ressursdelingsformål. For å ta et historisk korrekt eksempel: MacMartins of Letterfinlay som var en sept av Clan Cameron, ville ha sett seg selv som forskjellige innen sine egne land men ville også ha sett på seg selv som Camerons hvis de var andre steder en i heimbygda.

## Referanser
Andrew Harris

**Andrew Harris** (født 7. mars 1994 i Melbourne) er en australsk profesjonell tennisspiller. 

Han har deltatt i hovedtablået i en Grand Slam-turnering én gang, i Australian Open 2020.

## Referanser


## Eksterne lenker
*
John-Patrick Smith

**John-Patrick Tracey Smith** (født 24. januar 1989 i Townsville) er en australsk profesjonell tennisspiller som for øyeblikket spiller mest på Challenger-touren.

På singel-siden har kun deltatt i 1. runder (seks ganger) i Grand Slam-sammenheng, mens har en kvartfinale fra US Open 2017 som beste resultat i dobbel.

## Referanser


## Eksterne lenker
*
Per Christinius Tollefsen

**Per Christinius Tollefsen** er en norsk billedkunstner, født 10. april 1951 i Drammen. Han har vært bosatt i Sandefjord siden 1976. Tollefsen bruker akrylmaleriet som medium og jobber med store flater i et malerisk utrykk som har lange tradisjoner i billedkunsten. Motivene henter han i sin umiddelbare nærhet, i menneskene og husene som omgir han. Han er opptatt av spenningen mellom det trygge og gjenkjennelige og det usikre eller utrygge som kan finnes i mellomrommene. I rommene mellom mennesker eller i rommet mellom formene i en komposisjon. Tollefsen er autodidakt. Han har deltatt i en rekke nasjonale utstillinger både separat- og kollektivutstillinger.''' 

### Utstillinger
* 1990 - Sandefjord Kunstforening
* 1997 - Ormelet Kunstsenter Tjøme
* 1997 - Sandefjord kunstforening (separat) 
* 1998 - Drammen Kunstforening (separat)
* 1998 - Haugar Vestfold kunstsenter
* 1999 - Vikerødegården Hamar
* 2001 - Bærum Kunstforening
* 2003 - Christiansands Kunstforening (separat)
* 2003 - Sandefjord kunstforening (separat)
* 2005 - Galleri Athene Drammen (separat) 
* 2005 - Vandregalleriet Sandefjord (separat)
* 2006 - Haugesund Kunstforening (separat)
* 2007 - Det Gule Galleriet Stavern (separat)
* 2008 - Gamle gymsalen Stavern (separat)
* 2009 - Rauland Kunstforening (separat)
* 2009 - Vinje utstillingen
* 2009 - Vandregalleriet (separat) 
* 2011 - Rom Design Porsgrunn(separat)
* 2012 - Bærum Kunstforening (separat)
* 2013 – Sandefjord Kunstforening (separat)
* 2014 – Gulden Kunstverk
* 2019 - Sandefjord Kunstforening (separat)

### Innkjøpt
* Sandefjord Kommune, utsmykning
* BOB (Bergen Boligbyggelag)
* Aftenposten
* Sandefjord Kunstforenings samling.
* Drammen Kunstforenings samling
* Kongsbergs Maritimes Kunstsamling Horten

## Referanser
Mohamed Safwat

**Mohamed Safwat** (født 19. september 1990 i Mansoura) er en egyptisk profesjonell tennisspiller. 

I Grand Slam-sammenheng har han deltatt i hovedtablået ved to anledninger.

## Referanser


## Eksterne lenker
* 
*
Andreas Delsett

**Andreas Liebe Delsett** (født 1984) er en norsk forfatter fra Bodø. Hans debutbok *Kjøkkenveien -en bok om mat og arbeid* ble utgitt på Forlaget Press i 2019. Morgenbladets anmelder Andreas Viestad skrev om boka «Jeg kan ikke huske å ha lest en så ujålete, grundig og innlevende bok om livet på kjøkkenet». Bok nummer to, *Den vanskelige maten -Hvordan det vi spiser ble et problem og hva vi kan gjøre med det*, ble utgitt på Manifest forlag i 2022.

Delsett har en fortid som leder for partiet Rødt i Oslo og har jobbet som politisk rådgiver for partiet på Stortinget. Han er også grunnlegger av kunstforlaget Feil Forlag, og har tidligere jobbet som programsjef ved Litteraturhuset i Oslo.

## Referanser
Alpint under Vinter-OL for ungdom 2020 – Super-G gutter

**[[Super-G]] for gutter under [[Vinter-OL for ungdom 2020]]** ble arrangert i Les Diablerets Alpine Centre i Sveits, 10. januar 2020..

## Resultater

Løpet startet klokka 13:30.

## Referanser


## Eksterne lenker
*
Norgesmesterskapet i enerkajakk

**Norgesmesterskapet i enerkajakk** omfatter norgesmesterskapet i K1 flattvannspadling, og har blitt arrangert av 
Norges Padleforbund siden 1935. 

## Menn

### K1 200 meter

### K1 500 meter

### K1 1000 meter

### K1 10 000 meter (1935–2002)

### K1 3000 meter (2003–2008)

### K1 5000 meter (2009–)

## Kvinner

### K1 200 meter

### K1 500 meter

### K1 1000 meter

### K1 5000 meter (1971–2002)

### K1 3000 meter (2003–2008)

### K1 5000 meter (2009–)

## Se også
* Norgesmesterskapet i toerkajakk
* Norgesmesterskapet i firerkajakk

## Referanser
Sverige under Vinter-OL for ungdom 2020

**Sverige** deltok med 51 utøvere under Vinter-OL for ungdom 2020. 

## Medaljevinnere
Sverige vant 13 medaljer, og ble med det fjerde beste nasjon: 

## Referanser
AC Omonia

**Athletic Club Omonia Nicosia** er et kypriotisk fotballag som spiller på øverste nivå i Kypros. 

Henning Berg ble ansatt som trener i 2019.

Den 10. januar 2024 ble Kjetil Rekdal ansatt som ny hovedtrener med Geir Frigård assistenttrener.

## Meritter
* **[[Kypriotisk 1. divisjon]]:** **(21)** 1960–61, 1965–66, 1971–72, 1973–74, 1974–75, 1975–76, 1976–77, 1977–78, 1978–79, 1980–81, 1981–82, 1982–83, 1983–84, 1984–85, 1986–87, 1988–89, 1992–93, 2000–01, 2002–03, 2009–10, 2020–21
* **[[Den kypriotiske fotballcupen]]:** **(16)** 1964–65, 1971–72, 1973–74, 1979–80, 1980–81, 1981–82, 1982–83, 1987–88, 1990–91, 1993–94, 1999–2000, 2004–05, 2010–11, 2011–12, 2021–22, 2022–23

## Sesonger

## Referanser


## Eksterne lenker
*
198 land med Einar Tørnquist

***198 Land med Einar Tørnquist*** er en podkast av og med Einar Tørnquist. Den startet opp våren 2019, og våren 2023 ble syvende sesong tilgjengeliggjort. Podkasten produseres av medieselskapet Plan-B.

Podkasten tar for seg ett land i hver episode, og noen land går over flere episoder. Tørnquist har med seg en gjest som har en tilknytning til det aktuelle landet. Den hadde rundt  lyttere per juni 2022.

Det ble i 2022 gitt ut en bok med samme navn som podkasten. Den ble imidlertid trukket tilbake fra markedet samme år som den kom. Tørnquist medgir at den inneholder en grov faktafeil, og anmodet selv om å få boka trukket. Forveksling mellom hutuer og tutsier (det skulle stått hutuer om tutsier og motsatt) i avsnittet om Rwanda ble ikke oppdaget før boken hadde gått i trykken. 

I februar 2024 ble det kunngjort at podkastens sesong 9 kun ville være tilgjengelig gjennom lyttetjenesten Podimo, med unntak av første episode. Episoden om Saint Vincent og Grenadinene er derfor siste gratis temaepisode. Bonusepisodene vil fremdeles være gratis. 

## Episoder
### Sesong 1 (våren 2019)

### Sesong 2 (høsten 2019)

### Sesong 3 (høsten 2020)

### Sesong 4 (høsten 2021)

### Sesong 5 (våren 2022)

### Sesong 6 (høsten 2022)

### Sesong 7 (våren 2023)

### Sesong 8 (høsten 2023)

### Sesong 9 (våren 2024)

### Bonusepisoder
Høsten 2023 lanserte 198 Land en ny serie med bonusepisoder som tar for seg aktuelle nyhetssaker i geografiverdenen, eller annet ukategorisert innhold som Einar Tørnquist ønsker å gi ut.

## Referanser


## Eksterne lenker
*  *[https://www.plan-b.no/198land 198 land med Einar Tørnquist]* på Plan-B.no
*
KÅKÅ kverulantkatedralen

**KÅKÅ kverulantkatedralen** (ofte bare KÅKÅ) er et frittstående debatt- og litteraturhus i Stavanger med Jan Inge Reilstad som litteraturhussjef og daglig leder. KÅKÅ startet opp 11.september 2014 med det formål å legge til rette for en fysisk møteplass hvor man kunne dyrke debatt, samtale og uenighetsfellesskapet, under mottoene: «Den gode kverulanten styrker uenighetsfellesskapet!», og «Ingen by er bedre enn sin egen offentlighet!». Stiftelsen delte tidligere også ut prisen «Årets kverulant», til en person eller gruppe som har «utfordret maktperspektiv, formidlet livslyst og vært irriterende god». Styreleder er Snorre Haukali, som overtok etter Hallgeir Langeland i 2019. Stiftelsen KÅKÅ ble stiftet av Kristoffer og Signe Anne Stensrud i 2014.     

Stiftelsen KÅKÅ kverulantkatedralen startet i 2017 den årlige økonomifestivalen KÅKÅnomics i Stavanger, som foregår hvert år i slutten av oktober. 

## Arrangement
KÅKÅ kverulantkatedralen står årlig for rundt 150 til 200 arrangementer i Stavangerområdet, deriblant debatter, samtaler og temauker innenfor litteratur, politikk og samfunn, ofte med et fokus på sosiokulturelle dilemma. Fra 2014 til 2020 var hovedscenen til KÅKÅ i kjelleren på Café Sting (Sting Nere), fra våren 2020 på Musikstuen Påfyll i Kirkegata 36. KÅKÅ arrangerer også debatter, samtaler og andre opplysende arrangement rundt omkring i hele Rogaland fylke, først og fremst under Tour de KÅKÅnomics, som foregår i forkant av KÅKÅnomics hver høst.

## «Årets kverulant»
Årets kverulant ble tidligere delt ut til en person eller gruppe som har utmerket seg i samfunnsdebatten i løpet av det forrige året. Fra og med 2020 ble den erstattet av «Kverulantkatedralens økonomipris» (også kalt «KÅKÅnomics-prisen»), som deles ut under økonomifestivalen KÅKÅnomics. 

#### Tidligere vinnere

* 2014 - Piraya film
* 2015 - Kvinnegruppa Ottar og Osman Uzun
* 2016 - De skamløse jentene og Faten Mahdi Al-Hussaini
* 2017 - Olaug Nilssen 
* 2018 - *Prisen ble ikke utdelt for 2018*
* 2019 - Øystein Stene

## Referanser


## Eksterne lenker
*